Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston asetus Euroopan tasa-arvoinstituutin perustamisesta Komission ehdotusta muuttava EY:n perustamissopimuksen 250 (2) artiklan nojalla /* KOM/2006/0860 lopull. - COD 2005/0017 */





[pic] | EUROOPAN YHTEISÖJEN KOMISSIO | Bryssel 15.12.2006 KOM(2006) 860 lopullinen 2005/0017 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS Euroopan tasa-arvoinstituutin perustamisesta KOMISSION EHDOTUSTA MUUTTAVAEY:n perustamissopimuksen 250 (2) artiklan nojalla 2005/0017 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS Euroopan tasa-arvoinstituutin perustamisesta (ETA:n kannalta merkityksellinen teksti) 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista tarkistuksista. 2. TAUSTA Ehdotus toimitettiin Euroopan parlamentille ja neuvostolle: KOM(2005) 81 lopullinen - 2005/0017 (COD): 8.3.2005 Euroopan talous- ja sosiaalikomitea antoi lausuntonsa: 27.9.2005 Euroopan parlamentti antoi lausuntonsa ensimmäisessä käsittelyssä: 14.3.2006 Muutettu ehdotus toimitettiin Euroopan parlamentille ja neuvostolle: 8.5.2006 Neuvosto pääsi poliittiseen sopimukseen yhteisestä kannasta: 1.6.2006 Neuvoston yhteinen kanta hyväksyttiin virallisesti: 18.9.2006 Neuvoston yhteistä kantaa koskeva komission tiedonanto toimitettiin Euroopan parlamentille: 21.9.2006 Euroopan parlamentti antoi lausuntonsa toisessa käsittelyssä: 14.12.2006 3. EHDOTUKSEN TAVOITE Instituutin tarkoituksena on antaa teknistä tukea sekä jäsenvaltioille että yhteisön toimielimille ja etenkin komissiolle miesten ja naisten tasa-arvoa koskevan yhteisön politiikan toteuttamisen varmistamiseksi. Tätä varten instituutti kerää ja analysoi puolueettomia, luotettavia ja vertailukelpoisia tietoja yhteisön tasolla ja kehittää soveltuvia menetelmiä, jotta tasa-arvonäkökohdat voidaan sisällyttää osaksi yhteisön politiikkaa. Instituutti edistää tiedonvaihtoa hyvistä toimintatavoista ja asiaan liittyvien toimijoiden välistä vuoropuhelua ja lisää Euroopan kansalaisten tietämystä alalla toteutettavasta politiikasta. Ehdotus on sääntelyvirastojen toimintakehyksestä vuonna 2002 annetun tiedonannon sekä kyseisiä virastoja koskevan toimielinten välisen sopimusluonnoksen mukainen (helmikuussa 2005 tehty ehdotus on parhaillaan käsiteltävänä). 4. KOMISSION LAUSUNTO EUROOPAN PARLAMENTIN TOISESSA KÄSITTELYSSÄ TEKEMISTÄ TARKISTUKSISTA Euroopan parlamentin toisessa käsittelyssä 14. joulukuuta 2006 pidetyssä täysistunnossa tekemät muutokset: - Hallintoneuvoston kokoonpano : keskikokoinen hallintoneuvosto (18 jäsenvaltioiden edustajaa ja yksi komission edustaja) – ilman johtokuntaa – jossa sovelletaan neuvoston puheenjohtajuusjärjestykseen perustuvaa jäsenten vuorottelujärjestelmää; - Luonnos hallintoneuvoston kokoonpanoa koskevaksi yhteiseksi julistukseksi , jossa todetaan selkeästi, että instituuttia koskeva ratkaisu ei ole tulevia muita virastoja koskeva ennakkotapaus, ja jossa määrätään neuvoston edustajien vuorottelujärjestelmä; - Palautetaan asiantuntijafoorumi (27 jäsenvaltioiden nimeämää ja kaksi Euroopan parlamentin nimeämää asiantuntijaa sekä kolme valtiosta riippumattomien järjestöjen / Euroopan tason työmarkkinaosapuolten edustajaa); - Johtajan nimittäminen : nimitysmenettelystä säädetään nimenomaisesti (sama säännös kuin asetuksessa Euroopan elintarviketurvallisuusviranomaisesta), ja Euroopan parlamentin mahdollisuus kuulla valittua ehdokasta muutetaan velvoitteeksi; - Pieniä tarkistuksia 21 artiklaan (arviointi), jossa arvioitaviin asioihin lisätään johtamisrakenteiden asianmukaisuus instituutin tehtävien hoitamisen kannalta, ja 22 artiklaan (tarkastelulauseke). Nämä tarkistukset on tehty neuvoston puheenjohtajan ja Euroopan parlamentin esittelijöiden kompromissiratkaisuna komission tuella, jotta asetus voitaisiin hyväksyä toisessa käsittelyssä. Komissio katsoo, että tämä kompromissiratkaisu on tasapainoinen. Hallintoneuvosto on suppeampi; kompromississa palataan komission ensimmäisessä käsittelyssä kannattamiin ratkaisuihin: rajatumpi hallintoneuvosto ilman johtokuntaa, jäsenten vuorottelujärjestelmä, neuvoa-antavan asiantuntijafoorumin perustaminen. Keskikokoista hallintoneuvostoa vastustaneet jäsenvaltiot voivat hyväksyä sen vuorottelujärjestelmän ja yhteisen julistuksen ansiosta, kun taas johtajan nimittämistä koskevat tarkistukset, foorumin palauttaminen ja säännös kahdesta parlamentin nimeämästä foorumin asiantuntijajäsenestä tehtiin Euroopan parlamentin pyynnöstä. Komissio voi hyväksyä Euroopan parlamentin toisessa käsittelyssä tekemät tarkistukset. 5. PÄÄTELMÄ Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyllä tavalla.